Noc.
Tajomný svet, v ktorom sa ukrýva vyše polovica zvierat na našej planéte.
Kamery nám doteraz umožňovali do ich života nahliadnuť len letmo.
No vďaka novodobej technike
môžeme vidieť v noci tak jasne ako vo dne.
Vďaka kamerám stonásobne citlivejším ako ľudské oko...
dokážeme zachytiť krásu noci...
vo farbe.
Cudzia zem.
Zvláštne bytosti ožívajúce za tmy.
Nevídané správanie.
Teraz môžeme sledovať život zvierat
v poslednej pravej divočine na Zemi.
V noci.
NOČNÁ PLANÉTA ZEM VO FARBE
Slnko zapadá nad Kostrovým pobrežím v Namíbii.
KOMENTÁR TOM HIDDLESTON
Na mieste, kde sa africká púšť stretáva s Atlantickým oceánom.
Zdá sa, že tam nie je žiadny život.
Ale každoročne na niekoľko mesiacov
zavítajú na tamojšie pláže oceánski návštevníci.
Uškatce juhoafrické.
Každú jar ich príde na pobrežie asi pol milióna, aby sa rozmnožovali.
Vyzerá to ako dokonalé miesto na vychovávanie novorodených mláďat.
Tento niekoľkotýždňový mladík
je ešte stále úplne odkázaný na matku.
Počas prvých štyroch mesiacov
bude jeho potravou len matkino vysoko kalorické mlieko.
Ale nachovať hladné mláďa je vyčerpávajúca práca.
Matky sa preto musia pravidelne vracať do oceánu za potravou,
často aj niekoľko dní za sebou.
Svoje mláďatá nechávajú...
doma samy.
Súmrak je však nebezpečný čas.
Dvojica šakalov tmavochrbtých.
Matky ich teraz neochránia...
tak sa mláďatá musia o seba postarať samy.
Na obranu im poslúžia len ostré zuby.
Počas dňa mláďatá šakalov obvykle odoženú.
Ale keď začne ubúdať denné svetlo, karta sa obráti.
Po zotmení budú mať šakaly výhodu momentu prekvapenia.
Tieto mláďatá čaká dlhá a nebezpečná noc.
Nikdy sme nemohli vidieť drámu,
ktorá sa na tomto pobreží odohráva po zotmení.
No teraz nám novodobá technika...
umožňuje odhaliť tieto tajomstvá...
tak ako nikdy predtým.
Počas prvých hodín po súmraku je kolónia uškatcov veľmi hlučná.
V hluku osamelé mláďa volá na svoju matku.
Dospelí jedinci nablízku ho však neutešia.
Uškatce juhoafrické sa starajú len o vlastné potomstvo.
Musí sa o seba postarať samo.
Pláž je však našťastie plná iných mláďat, ktorých matky sa vydali na lov rýb.
Pri mesačnom svite sa túlia k sebe v jasliach pre mláďatá uškatcov.
Tak majú najvyššiu šancu zostať v bezpečí.
A v noci majú dobrý dôvod na obavy.
Vrak lode na pobreží pohltil piesok.
Teraz je brlohom pre najsilnejšiu svorku šakalov na pláži.
Až 95 % ich potravy
tvorí jedna vec: mláďatá uškatcov.
Takéto naliehavé zavýjanie je signálom pre začiatok lovu.
Nočné kamery po prvýkrát
zachytili šakalov pri nočnom útoku.
Dospelé jedince sú priveľké na to, aby ich zabili.
Svorka sa tak prikradla do stredu kolónie a hľadá mláďatá.
Mláďatá...
sú pred našim zrakom ukryté v tme.
Ale šakaly vidia v noci výborne.
Môžu tak vyhľadať každú možnú obeť.
Spiace mláďa.
Dospelý je nablízku
a šakal sa tentoraz stiahol.
Ale iné mláďa sa zatúlalo preč z bezpečia jasieľ.
A zbadali ho.
Jeho jediná šanca je dostať sa do mora,
kam za ním šakal nepôjde.
Šťastlivo unikol.
Ďaleko od morských vĺn...
sa z púšte ozývajú zvláštne zvuky.
Drobní obyvatelia púšte sa celý deň skrývajú pred horúčavou
a počas chladnejších nocí vyliezajú zo svojich brlohov.
Tento samček gekóna hľadá lásku.
No nájsť partnerku v tme je ťažké.
A tak šteká.
Tejto samičke sa páči, čo počuje.
Ale keď chce nasledovať srdce...
musí riskovať svoj život.
Pavúk Leucorchestris arenicola.
Lovec gekónov.
Jeho jedovaté uhryznutie je smrteľné.
V tme čiernej ako uhoľ vycíti korisť vďaka jemným vibráciám v piesku.
Na pavúka je prirýchla, a tak zalezie do svojho podzemného úkrytu.
Pre štekajúcich gekónov je hľadanie lásky nebezpečná záležitosť.
Ale za to riziko to stojí.
V noci sa na tomto púštnom pobreží skrývajú aj iné prekvapenia.
Piesok nepohltil len vraky lodí...
ale aj celé mestá.
V starej opustenej baníckej ubytovni...
strašia neznáme nočné tvory.
Hyena hnedá, pre miestnych známa ako pobrežný vlk.
Po prvýkrát môžeme teraz nahliadnuť
do nočného života týchto zvierat.
Ruiny opusteného kasína slúžia malej rodine ako brloh.
Matke...
s dvoma dcérami, hyenami tínedžerkami.
Mladé nežrali celý deň.
Sú hladné.
A podráždené.
Tento podivný nočný súboj je známy ako zápas ňufákov.
Tak si mladé hyeny navzájom skúšajú svoje sily.
Kým sa ony bijú, je na matke, aby zohnala potravu.
Hyeny hnedé sa živia zdochlinami.
Ale na tomto úseku pobrežia sa tiež naučili loviť...
mláďatá uškatcov.
Teraz po prvý raz
môžeme odhaliť, ako im tma pomáha uloviť korisť.
Bez našich kamier...
je takmer nemožné hyenu vidieť.
Skrýva sa v tme...
a uškatcov nenaháňa...
ale čaká, kým prídu k nej.
Sú mimo jej dosahu.
Ale podmienky sa zmenia v prospech hyeny.
Niekoľko hodín po polnoci
sa z oceána vynorí hmlová stena a zahalí mesiac.
Zbadať hyenu je teraz pre uškatce ťažšie než kedykoľvek predtým.
Presunula sa medzi skaly...
a čaká.
Konečne. Dokonalý cieľ.
Jej silné tesáky si s ním poradili.
Úlovok čoskoro priláka neželanú pozornosť.
Vyhladované šakaly ju obkľúčili v pomere 20 k jednej.
Ale tomuto silnému nočnému lovcovi sa nevyrovná ani celá svorka.
Pre túto noc sa lov skončil.
S prvými lúčmi svetla na úsvite...
sa svorka šakalov vráti do brlohu vo vraku lode.
A kolóna uškatcov sa pomaly preberá.
Drvivá väčšina z nich noc prežila vďaka tomu, že sa k sebe chúlili.
Jedno mláďa začulo známe volanie.
Mama sa vrátila.
Konečne sa môže najesť.
O pár mesiacov budú mláďatá dosť veľké, aby opustili tieto pláže...
a začali novú kapitolu života v mori.
A na Kostrovom pobreží v Namíbii bude zase pokoj.
NOČNÁ PLANÉTA ZEM
NATÁČANIE V TME
Najobávanejšia úloha, ktorej čelil tím seriálu Nočná planéta Zem,
bolo natočiť ťažko zachytiteľnú hyenu hnedú.
Museli nabrať odvahu vkročiť do mesta duchov.
Na celé míle ďaleko sme jediní ľudia.
ASISTENTKA PRODUCENTA
V noci je to tu fakt strašidelné.
Pocit zdesenia vyvrcholil,
keď sa ocitli zoči-voči veľkej hyene.
Sme tak blízko.
Nikto nevedel, čo čakať od týchto predátorov v noci,
ani odborníčka na hyeny doktorka Ingrid Wieselová.
Celé roky som ich sledovala vo dne.
PROJEKT VÝSKUMU HYEN HNEDÝCH
Ale v noci sa môžu správať inak.
Teším sa, až uvidím tieto zábery.
Tím preskúmal ruiny dronom s nočným videním
a zistil tak, kam bude najlepšie umiestniť kamery.
V starom kasíne objavili brloh.
Je to úžasné.
Som tu už 20 rokov a skúmam hyeny.
Prvý raz robím s filmárskou spoločnosťou, ktorá dokáže natáčať v noci.
Tím sledoval hyeny celé týždne.
Často ho prekvapilo ich nočné správanie.
Niektoré dovtedy nevidela ani Ingrid.
Fíha, v noci sme natočili úžasne zábery.
Neuveriteľné.
Najviac ju však zaujalo,
ako sa susedia hyen, šakaly, tiež pridali k hravému súboju.
Tieto šakaly hyenu otravujú.
Asi sa toho deje v noci viac.
Jeden šakal bol taký odvážny,
že sa pokúsil vkradnúť do brlohu hyen.
To nebol dobrý nápad.
Je úžasné vidieť, čo robia v noci. Niečo výnimočné.
Vďaka práci s vedcami a s najnovšou technikou
tím dokázal zachytiť momenty v živote týchto tajomných nočných zvierat,
ktoré doteraz ešte nikto nikdy nevidel.
Preklad titulkov: Monika Sitarčíková